cid:image005.png@01DBDBA2.E5ABAD60

***ข่าวประชาสัมพันธ์***

**เอสซีจี ชูโซลูชันเพื่อโรงงานอุตสาหกรรมแบบครบวงจร ในงาน FACTECH 2025**

**ยกระดับธุรกิจให้เดินหน้าด้วยนวัตกรรมและเทคโนโลยี**

เอสซีจี มุ่งมั่นขับเคลื่อนพัฒนาโซลูชันเพื่ออุตสาหกรรมไทย เดินหน้าร่วมงาน FACTECH 2025 นำเสนอ  
โซลูชันแบบครบวงจรที่จะช่วย “ยกระดับโรงงาน เพิ่มมูลค่าธุรกิจ” พร้อมตอบโจทย์ผู้ประกอบการยุคใหม่  
ให้สามารถดำเนินธุรกิจได้อย่างมีประสิทธิภาพ ไม่สะดุด คุ้มค่าในระยะยาว ครอบคลุมทั้งด้านพลังงาน เสียง โครงสร้าง และการบริหารจัดการ

ภายในงาน FACTECH 2025 ซึ่งจัดขึ้นระหว่างวันที่ 18–21 มิถุนายน 2568 ณ ไบเทค บางนา เวลา 10.00–18.00 น. ณ บูธ SCG หมายเลข 8B29 ผู้ประกอบการจะได้พบกับโซลูชันเพื่อโรงงานจาก SCG ที่คัดสรรมาตอบโจทย์อย่างตรงจุด อาทิ:

* **SCG Acoustic Expert** โซลูชันจัดการเรื่องเสียงแบบครบวงจร ทั้งการควบคุมเสียงรบกวน และเพิ่มประสิทธิภาพในการทำงาน เช่น ห้องครอบเครื่องจักร ห้องทดสอบสินค้า ห้องประชุม และสำนักงานออฟฟิศ พร้อมออกแบบโดยวิศวกรเสียงผู้เชี่ยวชาญ และใช้เครื่องมือวัดผล กับโปรแกรมคำนวณมาตรฐานสากล ให้ค่าเสียงอยู่ในเกณฑ์ที่กฎหมายกำหนด ช่วยลดปัญหาการร้องเรียน



* **บริการติดตั้งหลังคาเมทัลรูฟ SCG** ครอบคลุมตั้งแต่การให้คำปรึกษา ออกแบบ ติดตั้ง โดยใช้วัสดุมาตรฐาน มอก. พร้อมฟังก์ชันเย็นกว่า เงียบกว่า ด้วยฉนวนกันความร้อนและเทคโนโลยี NoiseShield ตอบโจทย์โรงงานและอาคารประเภทต่างๆ ทั้งเรื่องดีไซน์และประสิทธิภาพ



* **ONNEX SOLAR by SCG** โซลูชันโซลาร์สำหรับโรงงานอุตสาหกรรม ที่ออกแบบให้เหมาะกับพฤติกรรมการใช้ไฟฟ้าของแต่ละธุรกิจ พร้อมการติดตั้งและดูแลแบบครบวงจร โดยทีมวิศวกรพลังงานเฉพาะทาง พร้อมรับประกันสูงสุด 25 ปี



* **Zycoda** แพลตฟอร์มบริหารจัดการงานซ่อมบำรุงด้วยเทคโนโลยี AI ช่วยลดต้นทุนและเพิ่มประสิทธิภาพ ด้วยระบบ ZSOLAR ที่ตรวจสอบและดูแลโซลาร์แบบเรียลไทม์ เพิ่มประสิทธิภาพได้ถึง 15–20% ลดความสูญเสียได้ถึง 20 ล้านบาท/ปี รองรับ Inverter ทุกยี่ห้อ และแจ้งเตือนอัตโนมัติเมื่อมีปัญหา

จุดแข็งของเอสซีจีที่จะช่วยยกระดับอุตสาหกรรมอย่างยั่งยืนคือ “การดูแลแบบครบวงจรโดยทีมงานมืออาชีพ” ให้ผู้ประกอบการสามารถโฟกัสที่ธุรกิจได้อย่างเต็มที่ โดยมีการวางแผนงานอย่างรัดกุม พร้อมรับประกันคุณภาพและความคุ้มค่าในระยะยาวจากแบรนด์ที่เชื่อถือได้

สำหรับผู้ที่สนใจสามารถเยี่ยมชมบูธ SCG ได้ในงาน FACTECH 2025 เพื่อสัมผัสโซลูชันจริง พร้อมพูดคุยกับทีมผู้เชี่ยวชาญได้โดยตรง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*